**KISKŐRÖS VÁROS POLGÁRMESTERE**

#### ELŐTERJESZTÉS

(a Képviselő-testület 2022. március 23-i ülésére)

**TÁRGY: BEST INVEST BAU ZRT. AJÁNDÉKOZÁSA**

A Best Invest Bau Zrt. (székhely: 6200 Kiskőrös, Bajcsy-Zsilinszky u. 94.) vezérigazgatója Jancsovics Pál a Kiskőrös, belterület 2923 és 2924 hrsz-on nyilvántartott, kivett beépítetlen terület megnevezésű ingatlanok tulajdonosa összesen 175 m2 nagyságú területet felajánlott útszélesítés céljára ingyenesen – ajándékozás jogcímen - Kiskőrös Város Önkormányzata (a továbbiakban: Önkormányzat) részére.

Jancsovics Pál a Bács-Kiskun Megyei Kormányhivatal Földhivatali Főosztály Földhivatali Osztály 5. (Kiskőrös) (a továbbiakban: Földhivatali Osztály) előtt a 2923, 2924. 2726 és a 2855 hrsz-on nyilvántartott földrészletek határrendezése érdekében változási vázrajzot és kérelmet nyújtott be telekalakítási engedélyezési eljárás lefolytatására. A változási vázrajz az előterjesztés mellékletét képezi. A telekalakítási engedély 2022. február 14. napján vált véglegessé. A fentiekben nevesített engedélyezési eljárás lefolytatásával felmerülő költségeket Jancsovics Pál viselte.

Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet (a továbbiakban: Vagyonrendelet) 18. § (4) bekezdése alapján ingyenes felajánlás révén akkor kerülhetnek az Önkormányzat tulajdonába ingó vagy ingatlan vagyontárgy, ha az Önkormányzat képes a felajánlott vagyonnal való gazdálkodással járó kötelezettségek teljesítésére.

A Vagyonrendelet 18. § (5) bekezdése szerint az ellenszolgáltatás nélkül kapott vagy felajánlott vagyon elfogadásának feltétele a fentiekben nevesített – (4) bekezdésben meghatározott – kötelezettség teljesítése likviditási problémát ne okozzon, és ne zavarja az önkormányzati feladatok ellátását. Ezen jogszabályi rendelkezésnek – tekintettel arra, hogy önkormányzati út szabályozása céljára hasznosul – az ajándékozás maradéktalanul megfelel.

A Vagyonrendelet 18. § (6) bekezdésében foglaltaknak megfelelve a felajánlás elfogadásáról a Képviselő-testület dönt. A vagyonátadás során felmerült költségeket az Önkormányzat viseli.

Amennyiben Kiskőrös Város Képviselő-testülete elfogadja Jancsovics Pál felajánlását az engedélyezési eljárás során érintett Kiskőrös Város Önkormányzata tulajdonát képező 2726 hrsz-ú kivett út rendeltetésű Erdőtelki út területe 1 ha 2707 m2-ről 1 ha 2817 m2- re, a 2855 hrsz-ú kivett közterület rendeltetésű Komáromi utca területe 7592 m2-ről 7657 m2-re emelkedik.

A fentiekre tekintettel javaslom, hogy a Képviselő-testület köszönettel fogadja el a Best Invest Bau Zrt. által felajánlott földrészletet – útszélesítés céljából – ingyenesen, ajándékozás jogcímén.

**Kiskőrös, 2022. március 11.**

**Domonyi László s.k.,**

**polgármester**

## HATÁROZAT-TERVEZET

A Képviselő-testület

1. köszönettel elfogadja a Best Invest Bau Zrt. (székhely: 6200 Kiskőrös, Bajcsy-Zsilinszky u. 94.), mint a Kiskőrös belterület 2923 és a 2924 hrsz-on nyilvántartott, kivett beépítetlen terület megnevezésű ingatlanok tulajdonosa által Kiskőrös Város Önkormányzatának útszélesítés céljára felajánlott 175 m2 térmértékű területet ingyenesen, ajándékozás jogcímén.
2. felhatalmazza a polgármestert a határozat-tervezet mellékletét képező telekalakítással vegyes ajándékozási szerződés, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásba történő bejegyeztetésére.
3. egyet ért azzal, hogy az ajándékozással összefüggő költségeket Kiskőrös Város Önkormányzata viseli.

**Felelős:** polgármester

**Határidő:** azonnal